**ANEXA**

la Hotărârea nr.239

 din 01 Septembrie 2022

**Regulament privind stabilirea unor forme de sprijin financiar**

**de la bugetul local al Municipiului Onești pentru unităţile de cult aparţinând**

**cultelor religioase recunoscute conform legii**

**Capitolul I – Dispoziții generale**

 **Art. 1.** Prezentul regulament are ca scop stabilirea cadrului general şi a procedurii de acordare sprijinului financiar de la bugetul local al Municipiului Onești pentru unităţile de cult aparţinând cultelor religioase recunoscute din România.

 **Art.** **2**. **Reglementările legale în vigoare pe baza căruia a fost elaborat acest regulament sunt:**

 - Ordonanța de Guvern nr. 82/2001, republicată, privind stabilirea unor forme de sprijin financiar pentru unităţile de cult, apartinand cultelor religioase recunoscute din România, republicată cu modificările şi completările ulterioare;

 - Hotărârea de Guvern. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România republicată cu modificările şi completările ulterioare;

 - Ordonanța de Urgență a Guvernului nr. 57/2019 privind Codul administrative, cu modificările șu completările ulterioare,

 **Termeni și expresii:**

 **Art.** **3**. **În înţelesul prezentului regulament, următorii termenii se definesc astfel:**

 a) *lăcaş de cult* – imobil în care se oficiază servicii religioase sau care deserveşte acestui scop, respectiv: biserică, templu, casă de rugăciune, moschee, geamie, sinagoga, casă de adunare, capelă, ansamblu monahal, clopotniţă, arhondaric, trapeză, paraclis, chilie şi alte clădiri şi dependinţe asimilate acestora;

 b) *sprijin financiar* – sume alocate de la bugetul de stat sau de la bugetele locale, în condiţiile legii.

 c) *culte recunoscute*–persoane juridice de utilitate publică care se organizează și funcționează în baza prevederilor constituționale și ale Legii nr.489/2006 privind libertatea religioasă și regimul general al cultelor.

 **Domeniul de aplicare**:

  **Art.** **4**. Prevederile prezentului regulament se aplică pentru alocarea unor forme de sprijin financiar de la bugetul local al Municipiului Onești către unităţile de cult aparţinând cultelor religioase recunoscute din România, conform dispoziţiilor Ordonanţei Guvernului [nr. 82/2001](http://www.legestart.ro/Ordonanta-nr-82-din-2001-%28MTg1NTE-%29.htm)privind stabilirea unor forme de sprijin financiar pentru unitatile de cult apartinând cultelor religioase recunoscute din România,aprobată cu modificări prin Legea nr. 125/2002 şi a Hotărârii Guvernului nr.1470/2002 privind aprobarea Normelor metodologice pentru aplicarea prevederilor Ordonanţei Guvernului nr. 82/2001, cu modificările şi completările ulterioare, în baza cererii de finanțare formulate de către unităţile de cult aparţinând cultelor religioase recunoscute din România și a documentației depuse de către acestea pentru acordarea sprinjinului financiar.

 **Art.** **5**.**Sprijinul financiar se poate acorda pentru completarea fondurilor proprii ale unitaţilor de cult destinate:**

 a) întreţinerii și funcționării unităților de cult fără venituri sau cu venituri reduse;

 b) construirii, în condițiile aprobării documentațiilor tehnico-economice potrivit reglementărilor în vigoare, precum şi reparării lăcaşurilor de cult;

 c) conservării şi întreţinerii bunurilor de patrimoniu aparținând cultelor religioase;

 d) desfășurării unor activități de asistență socială și medicală ale unităților de cult;

 e) amenajării şi întreținerii muzeelor cultural-religioase;

 f) construirii, amenajării şi reparării clădirilor având destinaţia de așezăminte de asistenţă socială şi medicală ale unitaţilor de cult.

 g) construirii şi reparării sediilor administrative ale eparhiilor sau ale centrelor de cult;

 h) construirii şi reparării sediilor unităților de învățământ aflate în proprietatea cultelor recunoscute.

 **Art.** **6**.**Prevederi bugetare**:

 **(1)**. Cererile depuse de către unitățile de cult vor fi aprobate pentru finanţare, în limita prevederilor bugetare anuale, aprobate de către Consiliul Local al Municipiului Onești, stabilite potrivit prevederilor legale referitoare la elaborarea, aprobarea, executarea şi raportarea bugetului local.

 **(2)**. Alocarea sumelor se va face de către Consiliul Local, prin hotărâre, la solicitarea unității centrale de cult, pe baza cererilor primite de la unitățile locale de cult, care conțin documentele prevăzute la art. 14 alin. (1) din H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România republicată cu modificările şi completările ulterioare.

 **(3)**. Consiliul Local, prin hotărâre, va aproba valoarea sumelor alocate pentru fiecare unitate de cult, în limita bugetului aprobat în anul respectiv cu această destinaţie, pe baza propunerii Primarului Municipiului Onești pentru unitatea de cult pentru care comisia de evaluare a validat cererea de de acordare a sprijinului financiar.

**Capitolul II**

**Acordarea sprijinului financiar de la bugetul local al Municipiului Onești**

 **Art.** **7**. Acordarea sprijinului financiar pentru unităţile de cult, aparținând cultelor religioase recunoscute în România, se face în limita sumelor prevăzute anual în bugetul local cu această destinație prin Hotărârea Consiliului Local și prin încheierea unui Contract de sprijin financiar între autoritatea publică locală şi unitatea de cult beneficiară;

 **Art.** **8.** Contractul de sprijin financiar se încheie în termen de maximum 30 de zile de la data adoptării hotărârii prin care a fost alocat sprijinul financiar de către Consiliul Local al Municipiului Onești. Comunicarea hotărârii Consiliului Local al Municipiului Onești se va face prin corespondență scrisă, către unitatea de cult beneficiară;

 **Art.** **9.** Cheltuielile eligibile vor putea fi finanţate în baza contractului de sprijin financiar, numai în masura în care sunt justificate şi oportune şi au fost contractate în perioada executării contractului;

 **Art.** **10**. Documentaţia va fi întocmită în limba română;

 **Art.** **11**. Suma solicitată va fi exprimată exclusiv în lei;

 **Art.12.**Documentația pentru acordarea spijinului financiar poate fi consultată de către persoanele interesate la sediul Municipiului Onești sau se poate descărca de pe site-ul Municipiului Onești <http://www.onesti.ro/>

 **Art.13. Procedura de acordare a sprijinului financiar se desfăşoară în următoarele etape**:

 a) prevederea în bugetul local a sumei destinate pentru finanțarea unităților de cult;

 b) publicarea anunțului privind perioada de depunere a documentației pentru obținerea sprijinului financiar pe site-ul Municipiului Onești;

 c) depunerea documentației în perioada stabilită în anunț, conform Cap. II din prezentul Regulament, la registratura Primăriei Municipiului Onești, situată în municipiul Onești, B-dul. Oituz, nr. 17, jud. Bacău;

 d) analiza cererilor de finanţare de către comisia de evaluare;

 e) alocarea sumelor prin hotărâre a consiliului local;

 f) comunicarea hotărârii consiliului local care aprobă alocarea sumelor pentru fiecare unitate de cult solicitantă;

 g) încheierea contractelor de sprijin financiar.

  **Art.14. Documentele pe baza cărora se acordă sprijinului financiar de la bugetul local al Municipiului Onești:**

1. **cerere-tip** - **Anexa nr. 1 la prezentul regulament** (formular de solicitare de sprijin financiar de la Municipiul Onești, pentru unităţile de cult apartinand cultelor religioase recunoscute în România);
2. **devizul de lucrări** pentru construcții și reparații întocmit potrivit reglementarilor în vigoare, pentru lucrările rămase de executat, datat pe anul în curs și vizat de diriginții de șantier;
3. Este la preţuri actualizate (în lei) şi potrivit reglementărilor în vigoare privind taxa pe valoarea adăugată, pentru lucrările rămase de executat.
4. Este analitic şi cuprinde detaliat lucrările care vor fi efectuate şi cantităţile de materiale (ca model se poate folosi formularul F3 sau listele cu cantităţile de lucrări pe categorii de lucrări) reglementat de H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.
5. Trebuie semnat, datat şi ştampilat de către solicitant, de ofertant cât și de dirigintele de specialitate, cu menţiunea „conform cu originalul”, dacă este în copie;

c) copie de pe autorizația de construire, eliberată potrivit Legii nr. 50/1991 privind autorizarea executarii lucrărilor de construcții, republicată, cu modificările şi completarile ulterioare, cu excepția situațiilor în care aceasta nu este necesară;

d) în cazul monumentelor istorice şi al bunurilor din patrimoniul cultural național, se va prezenta şi o copie a avizului eliberat de instituțiile specializate în domeniul patrimoniului cultural national, potrivit legislației în vigoare privind restaurarea şi conservarea monumentelor istorice şi a bunurilor din patrimoniul cultural national;

e) în cazul lucrarilor de pictura a lăcașurilor de cult aparținând Bisericii Ortodoxe Române se va prezenta şi copia avizului eliberat de către Comisia pentru pictură bisericească;

f) pentru celelalte necesități ale unității de cult, cererea de sprijin financiar va fi însoțită de documente specifice tipului de activitate, în care se încadrează solicitarea;

g) avizul cultului sau al unității centrale de cult, pe anul în curs, pentru obținerea sprijinului financiar de la Muncipiul Onești, acolo unde este cazul;

h) copie a certificatului de înregistrare fiscală;

i) adeverința certificată de bancă sau un extras bancar, prin care este precizat codul IBAN al unității de cult solicitante;

j) declarația pe propria răspundere a solicitantului ca va folosi sprijinul financiar solicitat exclusiv pentru realizarea lucrărilor menționate în documentația atașată cererii, conform formularului tip - Anexa nr. 2 la prezentul regulament;

k) acte care să ateste proprietatea asupra imobilelor în care se desfășoară activități sociale, medicale şi de învățământ pentru care se solicită sprijin financiar;

l) fotografii ce atestă stadiul existent al obiectivului ce impune executarea de lucrări pentru care se solicită sprijin financiar. Pe verso, fotografiile se datează și vor fi ștampliate și semnate de solicitant.

 **Art.15.** Se recomandă ca cererile să fie incluse într-un dosar de încopciat.

 **Art.16.** Documentațiile incomplete vor putea fi completate în termen de maximum 30 zile lucrătoare de la data depunerii cererii; în caz contrar, acestea nu vor fi propuse pentru alocarea fondurilor solicitate și o nouă cerere de alocare a unui sprjiin financiar va mai putea fi depusă numai în anul calendaristic următor, conform art. 14 alin. (2) și (3) din H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România republicată cu modificările şi completările ulterioare;

**Capitolul III**

**Analiza și verificarea (evaluarea și selecția) cererilor de prijin financiar și acordarea sprijinului financiar de la bugetul local al Municipiului Onești**

 **Art. 17.** Analiza și verificarea cererilor în vederea alocării sprijinului financiar de la bugetul local al Municipiului Onești se face de către o comisie de evaluare, stabilită prin Dispoziție a Primarului Municipiului Onești.

 **Art. 18.** Evaluarea șiselecţia constă în ierarhizarea cererilor depuse în funcţie de valoarea şi importanţa necesităților unităților de cult și stadiul lucrărilor, pe baza următoarelor criterii:

 a) situația statistică a numărului de enoriași;

 b) oportunitatea proiectului în raport cu prioritățile comunității:

 c) grupul țintă, număr de persoane;

 d) analiza finanțărilor pentru cultele recunoscute din România de la bugetul de stat și bugetul Consiliului Local pe anii anteriori.

 **Art. 19.** Consiliul Local, prin hotărâre va aproba valoarea sumelor alocate pentru fiecare unitate de cult, pe baza propunerii Primarului Municipiului Onești pentru unitatea de cult pentru care comisia de evaluare a validat cererea de de acordare a sprijinului financiar.

 **Art. 20.** Sumele acordate vor fi virate de către autoritatea finanțatoare în contul instituției solcitante. În cazul în care contul este menționat greșit, sumele se vor vira în conturile eparhiei aparținătoare sau unității centrale de cult.

**Capitolul IV**

**Condiții de eligibilitate**

 **Art. 21.** Vor fi supuse evaluării numai solicitările care întrunesc următoarele condiții:

1. proiectele sunt de interes public;
2. recunoașterea oficială a cultelor care au solicitat sprijin financiar;
3. finanțarea acordată în anul anterior a respectat normele legale, a fost decontată în termenele stabilite, cu un grad mare de realizare.

 **Art. 22.** **Vor fi considerate neeligibile lucrările și proiectele aflate în una dintre următoarele situații:**

 a) solicitanții au conturile bancare blocate;

 b) solicitanții nu și-au îndeplinit obligațiile de plată a impozitelor și contribuțiilor la bugetul de stat și bugetul local;

 c) solicitanții care în anul financiar anterior au primit finanțare de la bugetul local și nu și-au îndeplinit obligațiile asumate și anume: nu au respectat destinația pentru care a fost acordat sprijinul financiar; nu au depus documentele justificative în termenele legale; nu au justificat utilizarea sumelor primite ca sprijin financiar.

**Capitolul V**

**Controlul modului de utilizare a sprijinului financiar acordat unităţilor de cult apartinand cultelor religioase recunoscute din România**

 **Art. 23.** Modul de utilizare a sprijinului financiar pentru unităţile de cult recunoscute din România se supune controlului compartimentului de specialitate al Municipiului Onești, Biroul de Audit public intern, potrivit legii.

 **Art. 24.** Analiza și verificarea modului de utilizare a sprijinului financiar acordat unităţilor de cult recunoscute din România se face de către o comisie stabilită prin Dispoziție a Primarului Municipiului Onești.

 **Art. 25.** Curtea de Conturi exercită controlul financiar asupra utilizării fondurilor publice de către unităţile de cult, aparținând cultelor religioase recunoscute din România.

  **Art. 26.** Nerespectarea prevederilor prezentului regulament de către beneficiarul sprijinului financiar alocat atrage dupa sine sistarea finanțării şi recuperarea sumelor utilizate necorespunzator.

  **Art. 27.** La întocmirea deconturilor justificative pentru sprijinul financiar acordat de la bugetul local, se vor avea în vedere următoarele:

 a) toate documentele justificative în baza cărora se va face decontarea, trebuie să fie lizibile şi să nu prezinte ştersături; acestea vor fi prezentate în copie xerox, pe fiecare copie făcându-se menţiunea “În conformitate cu originalul. Această cheltuială nu a fost și nu va fi decontată şi la un alt finanţator.” Această menţiune va fi certificată prin aplicarea ştampilei unităţii de cult şi a semnăturii reprezentantului legal al acesteia. Documentele justificative trebuie să fie întocmite potrivit reglementărilor în vigoare privind activitatea financiar contabilă;

 b) nu se vor admite la justificare documente care conțin achiziții de materiale și servicii/ lucrări, altele decat cele pentru care a fost acordat sprijinul financiar, care nu sunt cuprinse în devizul înaintat pentru obținerea sprijinului financiar;

 c) facturile fiscale vor fi însoțite de dispoziții de plată, ordine de plată, chitanțe, bonuri de casă, extrase privind viramente bancare, după caz;

 d) în cazul ordinelor de plată acestea trebuie să poarte data operaţiunii şi viza băncii. În absenţa acestor menţiuni de pe ordinul de plată, se va prezenta extrasul de cont care atestă efectuarea operaţiunii bancare.

 e) factura fiscală trebuie să conţină explicaţii în detaliu cu privire la achiziţia efectuată. În caz contrar, Municipiul Onești nu va accepta la plată documentele depuse;

 f) nu se admit la justificare facturi emise şi/sau plătite înainte de data încheierii contractului;

 g) facturile aferente executării lucrărilor de construcţie, reparaţie, pictură vor fi însoţite după caz, de situaţii de lucrări, contracte, acte adiţionale, anexe contract, note privind stadiul lucrărilor, vizate de diriginţii de specialitate;

 I. Contractele de prestări servicii vor cuprinde în mod obligatoriu, pe lângă datele de identificare a semnatarilor: obiectul contractului, unde se vor specifica: lucrările care se vor efectua, valoarea totală a contractului (se trece în lei și se va specifica dacă include TVA). Dacă contractul a fost semnat într-un an anterior alocării sumei se va depune act adițional la contract, aferent anului pentru care s-a acordat sprijinul financiar.

 II. Dacă pe factură se menționează execuția unei anumite lucrări, se va atașa obligatoriu situația de lucrări. Valoarea situației de lucrări trebuie să coincidă cu valoarea facturilor.

 III. La achiziționarea de materiale de construcții, factura va fi însoțită de Nota de intrare-recepție, precum şi de bon de consum;

 h) pentru lucrările de pictură bisericească se vor accepta la decont doar documente justificative emise de către persoane fizice autorizate sau persoane juridice;

 i) chitanțele care atestă plăți trebuie să cuprindă, în mod obligatoriu următoarele: scopul plății, operațiunea pentru care se face plata, numărul și data eliberării. Chitanțele care atestă plăți vor fi utilizate doar în cazurile în care nu se întocmesc facturi fiscale;

 j) chitanțele de mână prin care se atestă anumite plăți — pentru pictură și procurări de materiale de la particulari — trebuie să cuprinda în mod obligatoriu: numele și prenumele vânzatorului, în clar, precum și seria și numărul actului de identitate al acestuia. Chitanțele vor fi certificate de primarul localității pe raza căreia se află unitatea de cult solicitantă sau de un împuternicit al acestuia;

 k) actele justificative vor cuprinde în mod obligatoriu copia extrasului de cont bancar prin care se face dovada primirii banilor sau chitanța de înregistrare în evidența contabilă a unității de cult beneficiare a sprijinului financiar alocat;

 l) pentru lucrările de pictură bisericească se vor trimite o copie a documentului de plată și o copie a ordinului de plată prin care s-au virat: impozitul pe venit, contributiile individuale de asigurari sociale, asigurari sociale de sănătate și asigurări de somaj, conform legii, în cazul în care lucrările de pictură sunt executate ca activitate independenta, de un pictor angajat de unitatea de cult, prin contract de prestari de servicii încheiat în baza Codului civil.

 m) situația de lucrări, acolo unde este cazul;

 n) proces-verbal de recepție parțială/finală, acolo unde este cazul;

 o) pentru sprijinul financiar alocat, indiferent pentru care dintre categoriile de lucrări, solicitantul va depune alături de documentele justificative şi un raport de justificare în care se va detalia modul de utilizare a sprijinului primit.

 p) nu se admit la justificare facturi plătite înainte de primirea sprijinului financiar sau emise în anii precedenți acordării sprijinului financiar, chiar dacă acestea au fost plătite după primirea acestuia;

 r) suma alocată ca sprijin financiar se poate vira în una sau mai multe tranşe. Pentru acordarea tranșei a doua şi a următoarelor tranșe este obligatorie justificarea sumei primite anterior;

 s) actele justificative vor fi însoţite de fotografii care atestă stadiul lucrărilor executate, la data justificării;

 ș) întocmirea unui centralizator (opis) care să cuprindă toate documentele justificative depuse;

 t) documentele justificative vor fi transmise până cel mai târziu la data de 31 decembrie a fiecarui an. În cazul primirii sprijinului financiar în cursul trimestrului IV, justificarea se va face în cel mult 180 de zile de la primirea acestuia.

 **Art. 28.** Documentele prevăzute la art. 27 vor fi depuse spre înregistrare la registratura Unității Adminstrativ-Teritoriale a Municipiului Onești, situat în mun.Onești, B-dul. Oituz, nr. 17, jud. Bacău;

**Capitolul VI**

**Categorii de cheltuieli eligibile și neeligibile**

 **Art. 29.**  **Categorii de cheltuieli eligibile**:

1. lucrări de construcție;
2. lucrări de reabilitare, amenajare;
3. lucrări de consolidare;
4. lucrări de întreținere;
5. lucrări de reparații curente și capitale;
6. lucrări de finisaje;
7. lucrări de pictură;
8. lucrări de restaurare componente artistice: pictură; elemente piatră; lemn;
9. procurarea de materiale.

 **Art. 30.**  **Categorii de cheltuieli neeligibile**:

1. cheltuieli administrative: chirie sediu permanent și utilități;
2. cheltuieli de personal;
3. cheltuieli cu transportul;
4. cheltuieli cu achiziția, întreținerea și reparația mijloacelor fixe (ex. centrală termică, cazan, aparat de aer condiționat, clopot, mobilier, calculator, fax, telefon, imprimantă, copiator, obiecte sanitare etc.);
5. cheltuieli cu reparațiile și întreținerea echipamentelor închiriate;
6. achizițiile de terenuri, clădiri;
7. cheltuieli de întreținere și funcționare - case parohiale.

**Capitolul VII**

**Dispoziţii finale**

 **Art. 31.** În termen de 30 zile de la aprobarea prin hotărâre de consiliu local a sumei cu titlu de sprijin financiar, se va încheia un Contract de finanțare (anexa 4) cu fiecare cult recunoscut, în care se va prevedea suma acordată ca finanțare nerambursabilă pentru fiecare obiectiv în parte, în cadrul limitelor aprobate de Consiliul local al Municipiului Onești.

 **Art. 32.** Sumele alocate ca sprijin financiar vor fi virate în conturile unității de cult solicitante.

 **Art. 33.** Orice comunicare, solicitare, informare, notificare în legatură cu procedura de acordare a sprijinului financiar se va transmite de către solicitanţi sub formă de document scris.

 **Art. 34.** Orice document scris trebuie înregistrat la registratura Primăriei Municipiului Onești, situat în mun. Onești, B-dul. Oituz, nr.17, jud.Bacău.

 **Art. 35**. Prezentul regulament se completează cu prevederile legale în vigoare.

 **Art. 36**.Prevederile regulamentului vor fi aplicate oricăror forme de sprijin financiar pentru unităţile de cult aparținând cultelor religioase recunoscute de pe raza Municipiului Onești.

 **Art. 37**. **Următoarele anexe fac parte integrantă din prezentul regulament:**

 a) Anexa nr. 1 -Formular de solicitare de sprijin financiar de la Consiliul Local al Municipiului Onești pentru unităţile de cult aparținând cultelor religioase recunoscute în România;

 b) Anexa nr. 2-Declarație pe propria răspundere a reprezentantului unității de cult solicitante;

 c) Anexa nr. 3-Raport de justificare pentru sumele primite ca sprijin financiar de la bugetul local al Municipiului Onești;

 d) Anexa nr. 4 –Contract de finanțare.

**ANEXA 1**

**FORMULAR DE SOLICITARE DE SPRIJIN FINANCIAR**

**de la Consiliul local al Municipiului Onești pentru unităţile de cult aparţinând cultelor religioase recunoscute în România**

Unitatea de cult solicitantă

 ............................................................................................................................,

Cultul/Eparhia .............................................................................................................................,

Adresa completă a unităţii de cult solicitante:

 ............................................................................................................................,

localitatea.........................str. ................................................... nr. .........., judeţul............................, codul poştal .............., tel ..............................., fax .................., e-mail ................................................,

Adeverinţa de funcţionare nr. ......................................... din data de ......................., eliberată de.......................................................................

Număr de enoriaşi........................................,

Structura de conducere a unităţii de cult:

Numele..................................................... Prenumele..........................................., profesia..........................................., funcţia........................................................., locul de muncă......................................................................................................,

Codul fiscal nr........................ din data de ......................... emis de ......................................

Numărul contului bancar ............................................................................... deschis la banca ........................................................................................ sucursala/filiala/agenţia..................................................................................,

Numele persoanelor cu drept de semnătură ………………………………………………

 ............................................................................................................................

 Experienţa anterioară:

DA (precizaţi proiectul desfăşurat în anul calendaristic anterior)

 ……….............................................................................................................................................................................................................................................................................................................................................................................................................................................................................................................

NU. ………………………………………………………………………………………………….

9. Date tehnice privind proiectul pentru care se solicită sprijinul financiar

…..........................................................................................................................

Titlul de proiect......................................................................................................

..............................................................................................................................

10. Oportunitatea proiectului în raport cu priorităţile comunităţii:…………............

..............................................................................................................................

11. Beneficiari:...........................................................................................................................................................................................................................................

12. Grupul-ţintă: ................................ număr de persoane....................................

13. Durata în timp: ...................................................

14. Descrierea proiectului

...................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

15. Date privind coordonatorul programului/proiectului:

Numele.............................................................. prenumele.................................., profesia..............................................., funcţia......................................, locul de muncă.......................... ......................................................................

16. Precizaţi dacă dispuneţi şi de alte surse de finanţare pentru proiectul prezentat:

DA (dacă da, menţionaţi numele organizaţiei şi valoarea sprijinului financiar) ….

.............................................................................................................................

.........................................................................................................................................................................................................................................................................................................................................................................................

NU……………………………………………………………………………………………………..

18. Sprijinul financiar solicitat de la bugetul local al Municipiului Onești este de:

\_\_\_\_\_\_\_\_\_ lei.

Semnatura şi ştampila solicitantului

...............................................................

Data

...............................

Reprezentantul legal

..............................................

ANEXE:

Declaraţie pe propria răspundere

Avizul unităţii de cult centrale

Autorizaţia de construire (dacă este cazul)

Avizul de specialitate pentru monumentele istorice (dacă este cazul)

Devizul lucrărilor rămase de executat

Autorizaţia Comisiei de pictură bisericească (dacă este cazul)

Copie atestat pentru activităţi sociale (dacă este cazul)

Adeverinţă IBAN

Copie CIF

Certificat fiscal

Extrasul de C.F. ale imobilelor în care se desfăşoară activităţi sociale, medicale sau de învăţământ teologic

Fotografii cu stadiul actual al lucrărilor.

**ANEXA 2**

**DECLARAŢIE**

 Subsemnatul, ................................................................................................., domiciliat în localitatea ............................., str............................ nr....., bl.........., ap........, judeţul......................., cod poştal..................., posesor al actului de identitate .............seria.................nr............................................., cod numeric personal...................................................................., în calitate de reprezentant legal al unităţii de cult ..................................................................................., cunoscând prevederile *O.G. nr. 82/2001* privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări şi completări prin Legea nr. 125/2002, *H.G. nr. 1470/2002* pentru aprobarea Normelor metodologice pentru aplicarea prevederilor O.G. nr. 82/2001 şi prevederile din Codul penal privind falsul în declaraţii, declar pe proprie răspundere, următoarele:

a) datele, informaţiile şi documentele prezentate în dosarul de solicitare a sprijinului financiar sau în dosarul de justificare a sumelor primite, corespund realităţii;

b) unitatea de cult nu are datorii şi obligaţii neachitate la scadenţă către persoane juridice ori bunuri urmărite în vederea executării silite;

c) unitatea de cult pe care o reprezint nu are datorii restante către bugetul de stat, bugetul asigurărilor sociale de stat, bugetul asigurărilor sociale de sănătate, bugetele locale sau fonduri speciale;

d) mă angajez ca sprijinul financiar care va fi alocat unităţii de cult ........................................... să-l utilizez în scopul pentru care a fost solicitat şi să-l justific integral, în condiţiile legii;

e) documentele depuse în scopul justificării sumelor alocate unităţii de cult nu au mai făcut obiectul justificării către alte instituţii publice;

f) certificatul de înregistrare fiscală şi contul bancar aparţin unităţii de cult care a solicitat sprijinul financiar.

Reprezentantul unităţii de cult solicitante,

 Semnătura, Vizat,

 Ştampila Consilier economic eparhial/centru de cult,

 ............................................... ........................................

 Data,

**ANEXA 3**

**RAPORT DE JUSTIFICARE**

**PENTRU SUMELE PRIMITE CA SPRIJIN FINANCIAR de la bugetul local al Municipiului Onești**

I. DATE GENERALE

Datele de identificare ale unităţii de cult:

|  |  |
| --- | --- |
| **Unitatea centrală de cult** |  |
| *Hramul* |  |
| **Denumirea unităţii de cult** |  |
| **Localitatea** |  |
| **Adresa unităţii de cult** |  |
| **Judeţul** |  |
| **Cod Fiscal** |  |

2. Datele de identificare ale reprezentantului:

|  |  |
| --- | --- |
| **Numele reprezentantului:** |  |
| **Date personale (CNP):** |  |
| **Telefon:** |  |
|  |  |

|  |
| --- |
|  |

II. justificarea sumelor primite

Suma primită în anul în curs

|  |  |  |
| --- | --- | --- |
| 1 | Suma primită |  |
| 2 | Valoarea devizului din dosarul de cerere |  |
| 3 | Scopul pentru care a fost solicitată suma[[1]](#footnote-1) |  |

Scurtă descriere a lucrărilor efectuate

…...............................................................................

|  |
| --- |
| Detaliere concretă a lucrărilor efectuate pe banii primiţi de la bugetul local al Municipiului Onești inclusiv achiziţionarea de materiale de construcţii): |

Finanţări primite de la bugetul local al Municipiului Onești pentru unitatea de cult, în perioada .............................. (ultimii trei ani anteriori cererii de acordare a sprijinului financiar)

|  |  |  |
| --- | --- | --- |
| Nr.crt. | Anul | Suma (lei) |
| 1. |  |  |
| 2. |  |  |
| 3. |  |  |
| 4. |  |  |
| ... |  |  |

4. Finanţări primite pentru unitatea de cult de la alte autorităţi publice, altele decât Consiliul local al Municipiului Onești (inclusiv fonduri europene), în perioada …................ …..(ultimii trei ani anteriori cererii de acordare a sprijinului financiar)

|  |  |  |  |
| --- | --- | --- | --- |
| Nr.crt. | Anul | Instituţia | Suma (lei) |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| ... |  |  |  |

Declar pe propria răspundere că facturile şi chitanţele prezentate spre justificare în dosarul prezentat nu au fost folosite la alte instituţii ale statului pentru justificarea unor sume primite.

Cunoscând pedeapsa prevăzută de Codul penal pentru infracţiunea de fals în declaraţii, am verificat datele din prezenta declaraţie, care este completă şi corectă.

|  |  |  |
| --- | --- | --- |
| **AVIZAT,** **UNITATEA DE CULT** |  | **SEMNĂTURĂ** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Anexa nr. 4**

**CONTRACT  de FINANŢARE**

**nr. ...... din data de...........**

 **În temeiul:**

 -O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificările şi completările ulterioare prin Legea nr.125/2002;

 -H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, cu modificările şi completările ulterioare;

 -Regulamentului privind stabilirea unor forme de sprijin financiar de la bugetul local al Municipiului Onești pentru unităţile de cult aparţinând cultelor religioase recunoscute din România, aprobat prin H.C.L.-ul nr………../………;

 - O.U.G. nr. 57/2019 privind Codul administrativ.

 **Cap. I –** **Părțile contractante:**

 **Art.1.** - **Unitatea Administrativ-Teritorială- Municipiul Onești**, reprezentată prin primar\_\_\_\_\_\_\_\_\_\_\_\_\_\_\_\_\_\_, cu sediul în mun. Onești, B-dul. Oituz, nr. 17, judeţul Bacău, Cod fiscal 4353250, cont \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria Onești, denumită în continuare **instituţia finanţatoare,**

 - **Cultul religios** ………………………………………… , cu sediul în ……… ……........................,str.............................,nr........, judetul............................, având Statutul de organizare şi funcţionare recunoscut prin H.G. nr........./......., publicat în Monitorul Oficial al României, Partea I, nr.... din .........., Cultul recunoscut/unitatea centrală de cult pentru unitatea de cult\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** denumit în continuare **instituţia finanţată**,

 **au încheiat, de comun acord, prezentul contract de finanțare**.

 **Cap. II – Obiectul contractului de finațare**

 **Art.2**. Obiectul prezentului contract de finanțare îl constituie stabilirea cadrului general şi condiţiile în care unitatea finanţatoare alocă sprijin financiar unităţii de cult, pe baza dispoziţiilor Ordonanţei Guvernului [nr. 82/2001](http://www.legestart.ro/Ordonanta-nr-82-din-2001-%28MTg1NTE-%29.htm)privind stabilirea unor forme de sprijin financiar pentru unitatile de cult apartinând cultelor religioase recunoscute din România,aprobată cu modificări prin Legea nr. 125/2002, modificată şi completată şi a Hotărârii Guvernului nr.1470/2002 privind aprobarea Normelor metodologice pentru aplicarea prevederilor Ordonanţei Guvernului nr. 82/2001, cu modificările şi completările ulterioare și H.C.L. nr. …….. / ….........., conform cererii de finanțare și a documentației depuse de către instituția finanțată pentru acordarea sprinjinului financiar, ce face parte integrantă din prezentul contract.

 **Art.3**. Sprijinul financiar de la bugetul local al Municipiului Onești este în valoare de ………….., fiind alocat pentru ………………………………, conform H.C.L. nr……./………

 **Cap. III Drepturile și obligațiile părților**

 **Art.4.** Cultul recunoscut, prin unităţile sale locale şi centrale de cult, poate beneficia de sprijin financiar, în limita prevederilor bugetare anuale, în condiţiile legii.

 **Art.5.**În cadrul procesului de alocare a sprijinului financiar de la bugetul Municipiului Onești către unităţile de cult componente, cultul recunoscut **(instituţia finanţată), are următoarele drepturi şi responsabilităţi:**

 a) **instituţia finanţată are obligaţia** de a verifica şi aviza, prin centrele eparhiale sau, după caz, structuri locale similare, documentaţia prin care unitatea de cult din subordine solicită unităţii finanţatoare sprijin financiar în baza Ordonanţei Guvernului [nr. 82/2001](http://www.legestart.ro/Ordonanta-nr-82-din-2001-%28MTg1NTE-%29.htm)*privind stabilirea unor forme de sprijin financiar pentru unităţile de cult aparţinând cultelor religioase recunoscute din România,*aprobată cu modificări prin Legea nr. 125/2002, modificată şi completată şi a normelor de aplicare ale acesteia;

 b) **instituţia finanţată are obligaţia** de a urmări corectitudinea şi respectarea termenelor pentru justificarea sumelor primite ca sprijin financiar, în conformitate cu O.G. nr. 82/2001 şi destinaţia fondurilor alocate prin certificarea documentelor transmise unităţii finanţatoare;

 c). **instituţia finanţată** **are obligația** de a implementa proiectul așa cum acesta a fost prezentat în cererea de finanțare, parte integrantă din contractul de finanțare;

 d). **instituţia finanţată are obligaţia** de a accepta controlul și verificările instituţiei finanţatoare, direct sau prin intermediul altor autorități cu atribuții în domeniul controlului financiar-fiscal, în legătură cu modul de realizare a activităților din cadrul proiectului finanțat, respectiv de utilizare a fondurilor ce constituie finanțarea primită;

 e) **instituţia finanţată are obligaţia** să ia măsurile necesare direct sau prin centrele eparhiale, după caz, pentru ca unităţile de cult din subordine care au primit sprijin financiar de la unitatea finanţatoare şi nu l-au justificat în termenul legal să restituie la bugetul local suma nejustificată.

 f) **instituţia finanţată are obligaţia** de a coopera şi de a sprijini reprezentanţii instituției finanţatoare în activitatea de verificare pe teren a obiectivelor pentru care se solicită sau a fost acordat sprijin financiar.

 g). În situaţia în care unitatea finanţatoare nu poate vira fondurile financiare direct unităţii de cult solicitante, ci le transmite prin intermediul cultului recunoscut sau centrului eparhial, după caz, acesta din urmă are obligaţia de a transmite întreaga sumă alocată de către unitatea finanţatoare unităţii beneficiare în cel mult cinci zile lucrătoare.

 **Art.6**. Părţile pot stabili, de comun acord, un calendar al întâlnirilor cu reprezentanţii cultului recunoscut sau centrelor eparhiale, după caz, în vederea justificării integrale a sumelor primite.

 **Art.7**. **Instituția finanţatoare are dreptul** de a nu mai aloca timp de trei ani sprijin financiar pentru unităţile de cult care nu  justifică fondurile alocate, iar timp de un an unităţilor de cult care le-au justificat cu întârziere.

 **Art.8**. **Instituția finanţatoare  are dreptul** de a fi prezentă, prin reprezentanții săi, la recepţia lucrărilor de construire sau reparare a obiectivelor pentru care s-a acordat sprijinul financiar.

 **Art.9**. - **Instituția finanţatoare are dreptul** de a solicita periodic cultului recunoscut situaţia privind folosirea şi justificarea fondurilor alocate unităţilor din subordinea sa.

 **Art.10**. - Modul de utilizare a sprijinului financiar pentru unităţile de cult recunoscute din România se supune controlului compartimentului de specialitate din cadrul Primăriei Municipiului Onești, respectiv **Compartimentul de Audit public intern**, potrivit legii. **Curtea de Conturi** exercită controlul financiar asupra utilizării fondurilor publice de către unităţile de cult, aparţinând cultelor religioase recunoscute din România.

 **Art.11. Instituția finanţatoare are obligaţia** să sesizeze organelor de control, în cazul existenţei unor indicii temeinice privind folosirea ilegală a fondurilor alocate unităţilor de cult.

 **Art.12**. **Instituția finanţatoare** **are dreptul** să rezilieze prezentul contract în cazul neîndeplinirii sau îndeplinirii necorespunzătoare a obligațiilor contractuale asumate de către instituția finanțată;

 **Art.13**. În cazul în care instituția finanțată nu justifică sprijinul financiar sau nu transmite documentele justificative conform termenelor precizate la art. 15, lit. i) din H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, cu modificările şi completările ulterioare, în termen de **30 zile lucrătoare** de la data expirării termenului de justificare prevăzut la art. 9, **instituția finanţatoare  are dreptul** să solicite de la instituția finanțată restituirea sumelor primite și nejustificate, la care se adaugă dobânda legală.

 **Art.14.** **Instituția finanţatoare are dreptul** de a nu mai aloca, în următorii **3 (trei) ani**, sprijin financiar pentru unităţile de cult care nu  justifică fondurile alocate, iar timp de **1 (un an)** unităţilor de cult care le-au justificat cu întârziere.

 **Cap. IV. Valoarea contractului**

 **Art.15.** Sprijinul financiar de la bugetul local al Municipiului Onești este în valoare de ………….. lei, fiind alocat (**instituției finanțate**)…………………………………….. cu datele de identificare………………………………………………………pentru……………………………………, **conform H.C.L. nr……..…./………, ce face parte integrantă a prezentului contract.**

 **Art.16.** Suma reprezentând finanțare nerambursabilă va fi virată de către instituția finanțatoare, în contul **instituției finanțate** (cultului religios)…………………...………………….…

cu datele de identificare………………………………….,cu nr. ........................................... deschis la………………………….……………, potrivit legii.

 **Cap. V. Modalități de plată. Decontări**

Art.**17**. Suma cu titlu de sprijin financiar, prevăzută la art. 15, în valoare de ….. lei, va fi plătită de către instituția finanțatoare, prin virament bancar, efectuat în contul instituției finanțate, prevăzut la art. 16, **în termen de maximum** **15 (cincisprezece) zile lucrătoare** **de la data semnării contractului de finanțare**. În cazul în care contul este menționat greșit, sumele se vor vira în conturile eparhiei aparținătoare sau unității centrale de cult.

 **Cap. VI. Rezilierea și încetarea contractului de finanțare**

 **Art. 18. Rezilierea contractului**

 Prezentul contract poate fi reziliat de plin drept, fără a fi necesară intervenția instanței de judecată, în termen de 5 zile calendaristice de la data primirii notificării prin care părții în culpă i s-a adus la cunoștință că nu şi-a îndeplinit obligațiile contractuale, **cu excepția situațiilor prevăzute la art. 12, ipoteză în care contractul se consideră reziliat de plin drept, fără a mai fi necesară emiterea unei notificări prealabile**.

 **Art. 19.** Notificarea va putea fi comunicată în termen de 5 zile calendaristice de la data constatării neîndeplinirii sau îndeplinirii necorespunzătoare a uneia sau a mai multor obligații contractuale.

 **Art. 20.** În cazul în care, din vina sa exclusivă, instituția finanţată nu reușește să își îndeplinească, întocmai și la timp obligațiile asumate prevăzute la „**Cap. III Drepturile și obligațiile părților”** din prezentul contract, **instituția finanţatoare are dreptul** să solicite de la instituția finanțată **restituirea sumelor primite și nejustificate**, la care urmează a se adăuga **dobânda legală ce va fi calculată la suma de restituit începând cu data încasării acesteia și până la data plății efective.**

 **Art. 21. Încetarea contractului**

 Prezentul contract încetează să producă efecte în cazul apariției oricăreia din următoarele situații:

1. acordul părților;
2. la data rezilierii acestuia;
3. la data îndeplinirii obligațiilor reciproce de către părțile contractante.

 **Cap. VII. Clauze speciale**

 **Art.22.** Prevederile prezentului contract se completează cu dispozițiile legale în materie, aflate în vigoare.

 **Cap. VIII. Litigii**

 **Art. 23.** Prezentul contract se supune legislaţiei române.

 **Art. 24.** Orice neînţelegere privind prezentul contract de finanțare se va rezolva, pe cât posibil, pe cale amiabilă.

 **Art.25.** În cazul în care o soluţie amiabilă nu este posibilă, litigiul se supune spre soluţionare instanţei judecătoreşti competente material în a cărei rază teritorială îşi are sediul instituția finanțatoare.

 **Cap. IX. Dispoziţii finale**

 **Art.26.** Comunicările între părți în legătură cu executarea prezentului contract de finanțare vor fi făcute numai în scris. Orice document scris trebuie inregistrat la Registratura U.A.T.-Municipiul Onești.

 **Art.27.** Prezentul contract de finanțare constituie titlu executoriu pentru satisfacerea creanțelor rezultate în urma rezilierii.

 **Art.28.** Prezentul contract intră în vigoare la data semnării sale.

 **Art.29.** Prin semnarea prezentului contract, inclusiv în caz de semnare prin procură, eu, **instituție finanțatată**, am luat cunoştinţă de prevederile Codului penal privind falsul în declaraţii.

 **Art.30.** Prezentul contract conține ......... pagini și …… Anexe (………), s-a încheiat astăzi, ............., a fost redactat în 2 (două) exemplare cu valoare de original, ambele având valoare juridică egală, câte unul pentru fiecare parte contractantă. Anexele nr. … şi ….., pe care **instituția finanțatată** declară că le cunoaşte şi le acceptă, fac parte integrantă din prezentul contract de finanțare.

 **Instituție finanțatoare, Instituție finanțatată,**

|  |  |
| --- | --- |
| Municipiul Onești,............................................ | CULTUL RELIGIOS / Unitatea de cult…...................................... |

1. Construcţie, reparaţii curente sau capitale, lucrări de pictură, asistenţă socială etc. [↑](#footnote-ref-1)